ભાજપના સિનિયર અને પૂર્વ મેયર એવા દિનેશ પટેલની સામે ચૂંટણી લડી હારનું મો જોયેલું તેને સ્ટેન્ડીંગ કમિટી જેવો મહત્વનો હોદ્દો અર્પણ કરી દેવાતા સિનિયરો માટે સંધા હાથની ખાધા જેવો ઘાટ ઘડાયો છે. રાજયમાંથી સ્ટેન્ડીંગ ચેરમેન તરીકે પાટીદારનું નામ નક્કી થઇને આવેલું હોવા છતાં કોંગી છોડી ભાજપનો ખેસ ધારણ કરનાર ધારાસભ્ય ધર્મેન્દ્રસિંહ જાડેજાના કહેવાથી પાટીદારને પડતા મુકી ભુતકાળમાં બળવાખોરી કરી ચૂકેલા સુભાષ જોશીના નામ ઉપર મહોર મારવામાં સફળ થયેલ. પરિણામે ભાજપના વર્ષોથી પ્રખર ટેકેદાર રહેલા નગરસેવકો હવે આક્રમક મૂડમાં આવી ચૂકયા છે ત્યારે પરિસ્થિતિ ઉપર ઢાંકપિછોડો કરવા નેતાનું પદ પાટીદાર એવા દિવ્યેશ અકબરીને આપી ભાજપા મોવડીઓએ કરેલ પ્રયાસથી અઢી ડઝન જેટલા નગરસેવકો-સેવિકાઓના ભવા ખેંચાઇ ગયા છે.